open-index/open-wikipedia-markdown huggingface dataset:
Štylistický prostriedok

**Štylistický prostriedok** je výrazová hodnota, prostredníctvom ktorej sa diferencujú jazykové prejavy so zreteľom na štýlotvorné činitele. Patria k nim jazykové prvky všetkých rovín (lingvistické prostriedky), sprievodné zvukové a vizuálne prvky (paralingvistické prostriedky) a všetky sprievodné okolnosti verbálneho textu, ktoré stoja mimo jazykovej štruktúry, no konkrétny jazykový prejav s nimi počíta (extralingvistické prostriedky).

## Externé odkazy
* 

Kategória:Štylistika
Joseph Priestley

**Joseph Priestley** (* 13. marec 1733, Birstall pri Leeds, Anglicko – † 6. február 1804, Northumberland, Pensylvánia, USA) bol anglický filozof a chemik. Vo filozofii nadväzoval na tradície F. Bacona a Hobbesa a zastával deizmus.

Hmota má podľa neho vlastnosti rozprestrianenosti, hustoty a nepriepustnosti; jej charakteristiky sú určené pôsobením príťažlivých a odpudivych síl. Pocity a myslenie človeka sú výsledkom zložitej organizácie hmoty.

Priestley zavrhoval Lockov dualizmus z pozícií mechanicizmu: napr. asociácie ideí interpretoval ako druh rezonancie.

V chémii sa preslávil ako objaviteľ oxidu uhličitého a spoluobjaviteľ kyslíka.

## Iné projekty

## Externé odkazy
* 

Kategória:Anglickí filozofi
Kategória:Anglickí chemici
Kategória:Objavitelia chemických prvkov
Kategória:Kyslík
Kategória:Filozofi osvietenstva
Kategória:Držitelia Copleyovej medaily
Kategória:Členovia American Academy of Arts and Sciences
Kategória:Členovia Kráľovskej spoločnosti
Kategória:Členovia Kráľovskej švédskej akadémie vied
Kategória:Osobnosti na poštových známkach USA
Prosylogizmus

**Prosylogizmus** (gr.) je predchádzajúci sylogizmus, časť polysylogizmu.

## Externé odkazy
* 

Kategória:Logika
Logický priestor

**Logický priestor** je trieda popisov stavu, v ktorých je veta pravdivá. Z intuitívneho hľadiska predstavuje pojem *logického priestoru* súbor *možných svetov* vzhľadom na určitý jazyk alebo určitý výraz tohto jazyka.

## Externé odkazy
* 

Kategória:Logika
Metrický priestor

**Metrický priestor** je matematická štruktúra, ktorá na danej neprázdnej množine umožňuje zadefinovať pojem vzdialenosti. Pozostáva z neprázdnej základnej množiny *X* a funkcie *d*, nazývanej **metrika** na *X*, ktorá každej dvojici bodov zo základnej množiny *X* priraďuje ich vzdialenosť, pričom sú pre ňu splnené isté podmienky. Metrický priestor sa definuje ako usporiadaná dvojica (X,d). Na jednej základnej množine môže byť definovaných aj viacero metrík, preto metrický priestor nie je svojou základnou množinou jednoznačne určený.

Motiváciou pre štúdium metrických priestorov je snaha o vystihnutie podstaty konceptov konvergencie a spojitosti a ich zovšeobecnenie z oborov reálnych alebo komplexných čísel do ľubovoľného oboru, ktorý tvorí metrický priestor.

Metrické priestory umožňujú okrem iného dobre definovať pojem otvorenej a uzavretej množiny. Tieto sa potom využívajú pri ďalšom zovšeobecnení - topologických priestoroch, na ktorých nie je definovaná vzdialenosť medzi dvoma bodmi, ale len trieda otvorených podmnožín, spĺňajúca isté základné podmienky vyplývajúce z teórie metrických priestorov.

## Definícia

Metrický priestor je usporiadaná dvojica (X,d), kde *X* je neprázdna množina a *d* je zobrazenie d: X^2 \to \mathbb{R} na usporiadaných dvojiciach prvkov *X*, nazývané metrika na *X*, pre ktoré sú splnené nasledujúce podmienky:

# d(x,y) \geq 0 a d(x,y) = 0 \iff x = y.
# d(x,y) = d(y,x) \, (*symetria*).
# d(x,y) \leq d(x,z) + d(z,y) (*trojuholníková nerovnosť*).

## Zdroj

* Simmons, G. F.: *Introduction to Topology and Modern Analysis*. McGraw-Hill, 1963.

## Externé odkazy
*  
* Metrické priestory 

Kategória:Topológia
Kategória:Matematická analýza
Proteid

**Proteid** je bielkovina, ktorá obsahuje okrem jednoduchých bielkovín aj nebielkovinovú zložku; zložená bielkovina.

## Externé odkazy

* 

Kategória:Bielkoviny
Predmetový priestor

**Predmetový priestor** je priestor, v ktorom sa nachádza predmet, ktorý má byť zobrazený optickou sústavou.

Rozoznáva sa skutočný predmetový priestor a zdanlivý predmetový priestor.

## Externé odkazy
* 

Kategória:Optika
Próteus

**Próteus** alebo **Proteus** (*Próteus*), ) je morské božstvo v gréckej mytológii, starec poznajúci budúcnosť, ktorý na egyptskom ostrove Faros pásol tulene Amfitritíny. 

Keď tam pristál Menelaos na ceste z Tróje a nemohol v dôsledku nepriaznivých vetrov odplávať, prepadol Protea na radu jeho dcéry a vynútil si od neho veštbu o návrate do vlasti. Próteus sa spočiatku menil na leva, hada, leoparda, kanca, vodu a strom, ale pretože ho Menelaos nepustil, vzal na seba opäť svoju podobu a zodpovedal mu všetky jeho otázky.

## Referencie

## Iné projekty
 

## Externé odkazy
* 

Kategória:Grécki bohovia
Prakrti

**Prakrti** (, tiež "prakriti") je prvotná príroda, substancia, materia prima ako protiklad Ducha; pralátka, z ktorej vznikol vesmír. Prvým produktom prakrti je čitta.

Podľa Bhagavadgíty si možno prakrti predstaviť ako lano z troch prameňov - gun (sattva, radžas a tamas).

## Externé odkazy
* 

Kategória:Sanskritské výrazy
Stavový priestor

**Stavový priestor** je v kybernetike spôsob matematického opisu dynamického systému pomocou
stavových veličín.

## Externé odkazy
* 

Kategória:Kybernetika
Protichodnosť

**Protichodnosť** môže byť:
* vlastnosť smerovať opačne, ísť proti určitému smeru
* vlasnosť odporovať niečomu, opačnosť, protikladnosť, antagonistickosť
Protiklad

**Protiklad** je jeden z pólov rozporného celku uvažovaný samostatne, no v skutočnosti existujúci iba vo vzťahu k druhému protikladu. Protiklad je entita, ktorá neguje inú entitu (druhý protiklad), vzájomne sa s ňou vylučuje.

Anaximandros neuznáva vznikanie vecí v dôsledku kvalitatívnej zmeny prvku, ale v dôsledku vylučovania protikladov na základe večného pohybu. *Protiklady… sú teplé a studené, suché a vlhké a iné. (zo [[Simplikios|Simplikia]])* Iní filozofi nechávajú z hmoty vylučovať protiklady v nej obsiahnuté, ako tvrdí aj Anaximandros (z Aristotela).

## Pozri aj
*contradictio in adiecto
*MPŠ protikladu
*GDDŠ protikladu
*NESŠ protikladu

## Iné projekty

## Externé odkazy
* 
* 

Kategória:Filozofický slovník
Pramene

**Pramene** pred Kr. je súbor vlastností aktuálneho alebo potenciálneho materiálu, z ktorého bádateľ čerpá informácie a ktoré tvoria určitú informačnú štruktúru konštituovanú na základe bádateľom kladených otázok. Štruktúra prameňa je závislá jednak od vlastností materiálu, ale aj od úrovne poznania, ktorá je východiskom bádateľovej formulácie otázok. Pramene sú predmetom skúmania predovšetkým teórie prameňov. Dôležitou skupinou prameňov sú historické pramene (a v rámci nich pramene histórie filozofie), archeologické pramene, pramene práva.

## Externé odkazy
* 

Kategória:Archeológia
Prameň (voda)

**Prameň** alebo **žriedlo** je miesto, kde podzemná voda alebo iná tekutina prirodzene, voľne vyviera na zemský povrch; prirodzené vyvieranie, výtok podzemnej vody alebo inej tekutiny na zemský povrch. Na rozdiel od prameniska, ktoré predstavuje vývery rozptýlené na širšej ploche, je prameň sústredený na jedno miesto.

Na Slovensku je evidovaných asi 36 000 vodných prameňov.

## Referencie

## Iné projekty

## Externé odkazy
*
Archeologický prameň

**Archeologický prameň** je druh historického prameňa, ktorý tvorí buď vyrobok ľudských rúk, alebo
doklad ľudskej činnosti (sidlisko, kosti ulovených zvierat a pod.), najmä z dôb, z ktorých sa nezachovali pramene písomné. Archeologické pramene vyššej svedeckej hodnoty sú archeologické pamiatky (hroby, hradiská a i.).

## Externé odkazy
* 

Kategória:Archeológia
Protirečenie

**Protirečenie** môže byť:
*všeobecne: kontradikcia
*vo filozofii:  princíp, ktorý vystihuje prirodzený protirečivý spôsob existovania všetkého skutočného, pozri protirečenie (filozofia)
*zastarano: oponovanie, odvrávanie
Priestor (geometria)

**Priestor** je geometrický útvar, ktorého rozmer sa rovná priestoru, v ktorom sa nachádza. V prípade trojrozmerného priestoru má teda rozmer rovný 3. Priestor môže obsahovať lineárne, rovinné alebo priestorové útvary, teda geometrické útvary s rozmerom nižším alebo rovným ako je rozmer daného priestoru (napríklad polpriestor má rovnaký rozmer ako priestor, do ktorého patrí).

Vlastnosti a počet rozmerov priestoru ďalej určuje aké priestorové útvary mu môžu patriť a aké medzi nimi môžu byť geometrické vzťahy.
V geometrii sa štandardne používa Euklidovský priestor s dvoma alebo troma rozmermi, priestor s dvoma rozmermi sa označuje ako rovina (geometria).

## Označovanie
Priestor ako taký sa typicky nezobrazuje, ale priestorové útvary v priestore obsiahnuté sa dajú zobraziť pomocou niektorej z metód geometrického premietania do roviny alebo sa dá  transformáciou zobraziť do iného priestoru s rovnakým alebo nižším rozmerom. Zvyčajne sa používa zobrazenie pomocou rovinného rezu.

## Referencie

## Pozri aj
* Geometria 
* Základné geometrické útvary
* Vektorový priestor
* Polpriestor

## Externé odkazy
* 

Kategória:Geometria
Životný priestor

**Životný priestor** je miesto, kde sídli jedinec, skupina alebo celá populácia; obydlie, sídlisko a jeho okolie, v ktorom sa nachádza obživa, a kde sa odohráva vývoj a rozmnožovanie (pozri životné prostredie).

## Externé odkazy
* 

Kategória:Antropológia
Kategória:Sociológia
Historický prameň

náhľad|Príklad nobilitačnej listiny (armálesu) Jana Januszowského (1550 – 1613), knižného vydavateľa v Krakove, ktorá vznikla na dvore poľského kráľa Žigmunda III. Vasu v Krakove dňa 24. januára roku 1588.
**Historický prameň** je každé svedectvo a poznаtok, ktorý vypovedá o minulosti. Správnym pochopením a interpretovaním historických prameňov sa zaoberajú pomocné historické vedy.

Podľa formy zachovania sa delia na:
* písomné
* hmotné (napr. archeologické nálezy, pozostatky hmotnej kultúry, umelecké diela)
* obrazové (kresby, maľby, grafiky, mapy, fotografie, pohľadnice, plagáty a pod.)
* tradičné
* audiovizuálne (zvukové nahrávky, filmové záznamy)
* ústne (informácie získané od súčasníkov/svedkov historických udalostí)

Písomné pramene sa zvyknú deliť podľa ich pôvodcov na dve základné skupiny – na pramene osobnej (súkromnej) povahy a na pramene úradnej povahy. Medzi pramene súkromnej povahy radíme najmä osobnú korešpondenciu, denníky, zápisníky, spomienky a autobiografie, prípadne aj literárne diela intímnejšej povahy. Medzi pramene úradnej povahy radíme najmä písomnosti vyplývajúce z činnosti hospodárskych, súdnych, vládnych a zákonodarných inštitúcií, prípadne orgánov štátnej správy, lokálnej samosprávy a tiež cirkevných úradov. Prameňmi úradnej povahy tak môžu byť rôzne hospodárske záznamy, zmluvy, daňové súpisy, urbáre, sčítania obyvateľstva (sčítacie hárky), rôzne súdne rozhodnutia a nariadenia, stoličné súdne záznamy (protokoly), mestské súdne knihy, kráľovské donácie majetkov, potvrdenia o udelení šľachtického titulu (armálesy), úradná korešpondencia, správy a rozhodnutia lokálnych správnych úradov (napr. kongregačné zápisnice jednotlivých uhorských stolíc), ale aj najvyššie vládne rozhodnutia, diplomatické správy a prijaté zákony.

Z prameňov cirkevných inštitúcií sú to matriky narodených/krstených, sobášených a zomrelých, histórie jednotlivých farností alebo kanonické vizitácie. Medzi špecifické pramene radíme naratívne (rozprávacie) pramene, ako sú napríklad kroniky, letopisy, cestopisy alebo (cirkevné) legendy.

Historické pramene písomnej povahy skúmajú historici, ktorí ich podrobujú analýze a kritike, to znamená, že definujú ich autora a dôvod vzniku prameňa, posudzujú dôležitosť a vierohodnosť informácií, ktoré prameň obsahuje. Často sa táto vierohodnosť robí porovnávaním (komparovaním) obsahu prameňa s inými známymi prameňmi. Informačný obsah prameňa sa napokon interpretuje, to znamená, že z prameňa získané informácie sú historikmi vysvetľované a zasadzované do širších historických súvislostí, čím sa utvára naše poznanie dejín.

## Literatúra
* BARTOŠ, Josef  KOVÁŘOVÁ, Stanislava: Klasifikácia historických prameňov. In: *Historický časopis*, roč. XXXVII., 1989, č. 1, s. 140  162.
* KOHÚTOVÁ, Mária – LOPATKOVÁ, Zuzana a kol.: *Metodologické limity historického prameňa.* Trnava – Krakov/Kraków : Filozofická fakulta TU – Spolok Slovákov v Poľsku/Towarzystwo Słowaków w Polsce, 2014. 152 s. ISBN 978-83-7490-795-8

## Externé odkazy
*
Logické protirečenie

**Logické protirečenie** je tvrdenie výroku A a zároveň tvrdenie výroku nie-A v rámci toho istého systému výrokov.

## Externé odkazy
* 

Kategória:Logika
Prvotné pramene histórie filozofie

**Prvotné pramene histórie filozofie** sa delia sa na bezprostredné a nepriame.

Prvotné bezprostredné pramene obsahujú predovšetkým autografy, čiže zachované diela vlastnoručne zapísané daným filozofom (rukopisy), poznámky, listy, prípadne stenogramy; v súčasnosti sú to priamo nahrané zvukové nosiče. Tieto pramene sú rozličné v jednotlivých obdobiach histórie filozofie. Filozofia starovekého Grécka a Ríma ich má veľmi málo. Za prvotné sa zvykli považovať diela Platónove, Epiktetove, ďalej diela Marca Aurelia, Sexta Empirika, Plutarcha a Plotina.

## Pozri aj
*čínska filozofia
*európska filozofia
*starogrécka filozofia
*heuristika
*textová kritika

## Zdroj
* 

Kategória:Dejiny filozofie
Prána

**Prána** (sans.) je životná energia, univerzálna životná sila, absolútna energia. V čínsko-japonskej tradícii chi alebo ki. 

Predstavuje prazdroj všetkých foriem energií a prejavuje sa v rôznych oblastiach bytia na rôznych frekvenciách. Jednou z jej foriem prejavu je dych, jeden zo spôsobov, ktorým nám je umožnené pránu prijímať.

Úroveň vedomia každej životnej formy závisí od frekvencie prány, ktorú dokáže prijímať a udržiavať. Pri zvieratách sú to nižšie frekvencie ako pri ľuďoch a u vyvinutých ľudí vyššia frekvencia ako u tých, ktorí stoja na začiatku svojho vývoja.

## Zdroj
* 

Kategória:Indická filozofia
Kategória:Indické náboženstvá
Kategória:Čínska filozofia
Kategória:Japonská filozofia
Protireformácia

**Protireformácia** (alebo *[[rekatolizácia]]* v širšom zmysle) bola cieľavedomá snaha katolíckej cirkvi o zastavenie šírenia reformácie v 16. – 18. storočí. Jej hlavnou úlohou bolo pripútať protestantské krajiny ku katolíckej cirkvi. V tom jej pomáhali rozpory medzi jednotlivými prúdmi reformácie.

Protireformáciu organizovala pápežská kúria a cirkevná hierarchia v spolupráci s katolíckymi panovníkmi. Najmä po tridentskom koncile (pozri nižšie) sa podarilo zlikvidovať protestantizmus na Apeninskom a Pyrenejskom polostrove, z veľkej časti v Poľsku a v prevažnej miere v Česku a Uhorsku. Čiastočné "úspechy" sa dosiahli aj v Nemecku, Švajčiarsku a Holandsku, tu však protestanti zostali pomerne silní. 

Významnými faktormi protireformácie boli: Jezuiti, tridentský koncil, inkvizícia a hon na čarodejnice.

## Jezuiti
Hlavnými šíriteľmi katolíckej reformy bol rád jezuitov, založený v roku 1534 španielskym šľachticom a bývalým cisárskym dôstojníkom Ignácom z Loyoly. Reformy uskutočňovali najmä zakladaním škôl a prostredníctvom misií. Jezuiti (Spoločnosť Ježišova) sú známi svojimi misiami v zámorí. Príslušníci jezuitského rádu nesmeli prijímať žiadne cirkevné hodnosti. Významným jezuitom bol napríklad František Xaverský. Bol to mužský rád.

## Tridentský koncil
Vyvrcholením úsilia o protireformáciu bol Tridentský koncil, ktorý sa konal v rokoch 1545 až 1563 v talianskom mestečku Trident a zúčastnilo sa ho 255 biskupov. Zvolal ho Karol V. Habsburský ktorý chcel dosiahnuť kompromis medzi katolíkmi a protestantmi. Jezuiti ale o kompromise nechceli ani počuť. Dôraz kládli na prísnu rekatolizáciu a úplnú autoritu pápeža. Koncil bol napokon víťazstvom jezuitov.

**Výsledky koncilu:** 
* systematizácia cirkevných dogiem a vierouky
* začiatok prudkého šírenia inkvizície
* zrušenie predávania odpustkov a cirkevných úradov

## Protireformácia na Slovensku
Slovensko bolo vo včasnom novoveku prevažne protestantská krajina (miestami 90% obyvateľov), ale postupne sa podarilo premeniť ju opäť na prevažne katolícke územie (dnes 70% rímskych katolíkov), na čo sa používali od začiatku 17. storočia veľmi často aj násilné prostriedky (tzv. rekatolizácia v užšom zmysle).

V Uhorsku je začiatok protireformácie spojený s menom ostrihomského arcibiskupa Mikuláša Oláha, ktorý v polovici 16. storočia zavolal do Uhorska jezuitov. Významným protireformátorom bol aj arcibiskup Peter Pázmaň. Protireformácii sa venovali aj štátne a kráľovské orgány. Protireformátormi boli samotní Habsburgovci. Odpor proti protireformácii bol jedným z hlavných motívov protihabsburských stavovských povstaní na Slovensku. 

Protireformácia a rekatolizácia sa v Uhorsku skončila až vydaním tolerančného patentu v roku 1781.

## Pozri aj
* inkvizícia
* hon na čarodejnice
Protiva

**Protiva** je zastarano - protiklad, rozpor, protirečenie, kontrast, opak.

## Zdroj
* 

Kategória:Terminológia
Pránajáma

**Pránajáma** (sans.) sú jogové dýchacie techniky, dýchacie cvičenia, pomocou ktorých ovládame dych, IV. stupeň výcviku v aštangajoge.

Pránajáma je kontrola činnosti mysle stiahnutím zmyslových orgánov dovnútra. To znamená, že myseľ sa kontroluje bez zmyslových orgánov (po ich vylúčení). Kdekoľvek myseľ zablúdi, pokúste sa ovládnuť ju a vrátiť naspäť. Vráť svoju myseľ naspäť, ak na ňu pôsobí príjemná vôňa alebo nepríjemný zápach; pokús sa udržať ju pod vlastnou kontrolou.

## Iné projekty

## Externé odkazy
* 

Kategória:Joga
Václav Příhoda

**Václav Příhoda** (* 7. september 1889, Sány† 18. november 1979, Praha) bol významný český pedagóg zaoberajúci sa pedagogikou, didaktikou a psychológiou.

## Životopis

Narodil sa v Sánach u Poděbrad do početnej učiteľskej rodiny. Na Filozofickej fakulte Karlovej univerzity študoval filológiu nemčinu a francúzštinu, školu absolvoval v roku 1914. Potom učil na stredných školách v Českej Třebovej, Kladne a Prahe.

Z počiatku svojej kariéry sa venoval filozofii, avšak po vzniku Česko-Slovenska sa zameral na reformy česko-slovenského školstva. Orientoval sa najmä na oblasť experimentálnej pedagogiky, vďaka ktorej preukázal overiteľnosť pedagogických javov a dokázateľnosť súdov o nich. Aj neskôr používal vedecké metódy umožňujúce pedagogické a psychologické javy merať, overovať a dokazovať.

V roku 1924 habilitoval na Karlovej univerzite; docentúru získal po obhájení spisu *Psychologie a hygiena zkoušky*. Profesorom bol menovaný v októbri 1945.

Stal sa odborným poradcom na ministerstve školstva, avšak po roku 1948 mu bola znemožnená ďalšia pedagogická činnosť. Preto sa rozhodol venovať plne psychológii. Svoje úsilie zúročil v roku 1956, kedy vydal *Úvod do pedagogické psychologie*. Tento učebný text sa časom rozrástol do podoby štvorzväzkového diela *Ontogeneze lidské psychiky*. Táto publikácia nemá vo svetovej pedagogickej a psychologickej literatúre obdoby.

Za svoje zásluhy o rozvoj pedagogiky a psychológie dostal v roku 1966 medailu Jana Amosa Komenského za celoživotnú prácu a v roku 1969 Rád republiky k svojim osemdesiatinám.

## Dielo
* *Racionalisace školství*, funkcionálna organizácia školskej sústavy (1930)
* *Idea vysokého učení* (1945)
* *Ontogeneze lidské psychiky I.-IV.* (1956-1974)

## Referencie

*

## Iné projekty

## Externé odkazy
* Václav Příhoda

Kategória:Českí pedagógovia
Kategória:Českí filozofi
Kategória:Českí psychológovia
Kategória:Absolventi Karlovej univerzity
Protofilozofia

**Protofilozofia** je prvotná filozofia, neraz implicitne prítomná v mytologickej mentalite.

## Zdroj
* 

Kategória:Dejiny filozofie
Pratjahára

**Pratjahára** (sans.) je odtiahnutie mysle od rušivých vplyvov, ktoré pôsobia na telesné zmysly. V. stupeň výcviku v rámci aštangajogy.

## Externé odkazy
* 

## Pozri aj
* aštangajoga

Kategória:Joga
Kategória:Sanskritské výrazy
Príjemnosť

**Príjemnosť** je kladný zážitok alebo vlastnosť vyvolávajúca kladný zážitok. Príjemnosť je zážitok sprevádzaný pocitom rastu alebo uspokojovania psychofyziologických potrieb.

Podľa Kanta je príjemné to, čo sa zmyslom pri pociťovaní páči.

## Pozri aj
* emócia
* nepríjemnosť

## Iné projekty

## Zdroje
* 
* 

Kategória:Emócie
Kategória:Filozofický slovník
Protokol

**Protokol** môže byť: 
*zápisnica, najmä štátneho orgánu (najmä súdu)
*presná správa o priebehu a výsledku pokusu, operácie, liečenia a podobne
*zápisník na záznam systematického pozorovania
*kniha úradných záznamov o prijatí a expedícii zásielok, pozri protokol (zásielky)
*medzinárodná zmluva alebo dodatok k zmluve podrobne upravujúca/-ci záležitosti hlavnej/rámcovej zmluvy (napr. obchodná zmluva nadväzujúca na dohodu o spolupráci)
*v diplomacii:
**skrátene diplomatický protokol
**oddelenie ústredného orgánu zaoberajúce sa protokolárnymi záležitosťami
*v informatike a telekomunikáciách:
**slovenský názov anglického "log" (záznam operácíí vykonaných počítačovým programom, nájdených chýb atď.), pozri protokol (log)
**skrátene komunikačný protokol
**súhrn postupov a pravidiel určujúcich činnosť výpočtového zariadenia alebo programového systému
**v objektovo orientovanom programovaní: predmet alebo spôsob komunikácie nesúvisiacich objektov, v Jave nazývané Interface, pozri protokol (objektovo orientované programovanie)
*film z roku 1984, pozri Protokol (film)

## Pozri aj
* internetový protokol
Prijímač (komunikácia)

**Prijímač** je druhý člen komunikačnej dvojice (komunikant) a komunikačnej sústavy. Je prijímačom správy. Pretože sa hlavná informácia nemôže prenášať, ale iba sprostredkúvať, správnejšie je, ak hovoríme, že prijímač prijíma komunikačný signál. Prijímač musí mať ten istý kód ako vysielač, aby mohol správu dekódovať. Musí mať tie isté pravidlá priraďovania nosnej informácie k hlavnej informácii a ten istý inventár jednotiek. V prijímači má však proces dekódovania smer od nosnej informácie k hlavnej.

## Pozri aj
*Teória komunikácie

## Externé odkazy
* 

Kategória:Teória komunikácie
Pranárod

**Pranárod** je národ, o ktorom sa vyslovujú domnienky, že hovoril prajazykom.

## Externé odkazy
* 

Kategória:Etnografia
Protoevanjelium

**Protoevanjelium** je úryvok z knihy Genezis, kde sa hovorí o tom, že Boh človeka po páde neopustil, ale naopak, volá ho a tajomným spôsobom mu ohlasuje, že zlo sa premôže a človek bude zo svojho pádu pozdvihnutý. Protoevanjelium je prvá zvesť o Mesiášovi vykupiteľovi, o boji medzi hadom a ženou a o konečnom víťazstve jej potomka.

*Nepriateľstvo ustanovujem medzi tebou a ženou, medzi tvojím potomstvom a jej potomstvom; ono ti rozšliape hlavu, ty mu však zraníš pätu! (Gen 3,15)* 

Kresťanská tradícia vidí v tomto úryvku zvesť o novom Adamovi, ktorý svojou poslušnosťou až k smrti na kríži viac než dostatočne odčinil Adamovu neposlušnosť.

## Referencie

## Externé odkazy
* 

Kategória:Kresťanská teológia
Kategória:Kniha Genezis
Priraďovací príkaz

**Priraďovací príkaz** je inštrukcia programového jazyka, ktorá priraďuje hodnotu premennej.

Priraďovací príkaz obyčajne pozostáva z troch prvkov: priraďovacieho výrazu, priraďovacieho operátora a cieľovej premennej. Symbolom priraďovacieho príkazu je napr. := (v jazyku Pascal).

## Externé odkazy
* 

Kategória:Programovanie
Príkaz

**Príkaz** môže byť:
* rozkaz vykonať niečo
* spoločenská požiadavka, prikázanie
* v práve: 
**poverenie vykonať niečo pre iného, mandát
**jedna z foriem rozhodnutia podľa Trestného poriadku, pozri príkaz (trestné právo)
*v informatike: 
**programový príkaz
**príkaz operačného systému
**povel (informatika)
Protoplazma

**Protoplazma** alebo **plazma** je živá hmota bunky.

Delí sa na:
* karyoplazma (jadrová plazma) - plazma v jadre
* cytoplazma - plazma mimo jadra

Termín prvý raz použil roku 1839 Jan Evangelista Purkyně.

Kategória:Bunka
Programový príkaz

**Programový príkaz** (iné názvy: **programový výrok**, **príkaz**, **výrok**; ) je časť programu, ktorá mení stav programu (hodnoty premenných, obsahy vstupných a výstupných dát). V príkazoch pri vykonávaní programu dochádza k spracovaniu dát (na rozdiel od deklarácií).

Ak sa príkaz nedá rozložiť na jednoduchšie príkazy ide o *elementárny príkaz*. Medzi elementárne príkazy patrí napríklad priradenie a volanie procedúry

Ďalšími dôležitými príkazmi sú:
* skok
* podmienka
* cyklus
* blok

## Zdroje
* 

Kategória:Programovanie
Protreptikos

**Protreptikos** (z gr. PROTREPÓ = obraciam [pozornosť], nabádam) je spis, ktorý nabáda k pestovaniu filozofie alebo inej disciplíny. 

Medzi najslávnejšie filozofické protreptiky patril Aristotelov PROTREPTIKOS a Ciceronov spis Hortensius, ktorý získal pre filozofiu Augustina. Oba spisy sa zachovali iba v zlomkoch, Aristotelov však možno do značnej miery rekonštruovať zo zachovaného protreptika novoplatonika Iamblicha.

## Externé odkazy
* 

Kategória:Filozofické literárne diela
Kategória:Klasická grécka filozofia
Príklad

**Príklad** je prostriedok objasňovania a oplyvňovania. Podľa Aristotela *sa podobá návodu a návod je počiatkom*. Príklad je špeciálny, konkrétny prípad ilustrujúci všeobecnú situáciu alebo postup a uľahčujúci pochopenie všeobecnej teórie. Príklad môže ukazovať aj neplatnosť nejakého tvrdenia (tzv. protipríklad).

Platón o príklade: *Ak chceš porozumieť tomu, čo sme práve povedali, pochop to na jednom príklade a uvedom si, že je to tak so všetkým.* 

## Iné projekty

## Externé odkazy
* 

Kategória:Filozofický slovník
Kategória:Matematika
Príklonka

**Príklonka** alebo **enklitika** je neprízvučné slovo prikláňajúce sa k predchádzajúcemu
prízvučnému slovu, napríklad slovo *ma* vo výraze *vidí ma*.

## Externé odkazy
* 

Kategória:Jazykoveda
Provensalsko

thumb|Provensalsko – poloha v rámci Francúzska
thumb|Typické levanduľové pole

**Provensalsko** (príp. menej vhodne (bohemizmus) **Provensálsko**) alebo **Provence** (okcitánsky *Provença*, *Prouvènço*, francúzsky *Provence*) je historické územie v juhovýchodnom Francúzsku. Pôvodne bolo osidlené Ligurmi, pobrežie od 6. storočie pred Kr. kolonizovali grécki Ióni s centrom v
Massalii (Marseille). Od 4. storočia pred Kr.
sa tu usádzajú Kelti, v 2. storočí pred Kr. ovládli časť Provensalska Rimania a založili tu prvú zaalpskú provinciu – *Provincia Romana*, ku ktorej bolo 49 pred Kr. pripojené územie Massalie.

Začiatkom 6. storočia územie Provensalska ovládli Ostrogóti a v roku 537 Frankovia. V 8. storočí až 10. storočí boli časté vpády Arabov. V roku 843 Verdunskou zmluvou pripadlo Lotárovi I., 855 kráľovstvo jeho syna Karola Ml., po jeho smrti 863 sa stalo súčasťou Západofranskej ríše. Od roku 879 do 928 bolo Provensalsko nezávislé a v 928 splynulo s Burgundským kráľovstvom.

## Galéria

Súbor:Blason d'Aragon.svg|Provensalský erb
Súbor:Armoiries Provence.svg|Ďalší provensalský erb


## Externé odkazy
* 

Kategória:Francúzsko
Providencializmus

**Providencializmus** je nábožensko-filozofický názor, podľa ktorého dejiny ľudstva, vývin ľudskej
spoločnosti, zdroje jej pohybu a cieľ sú tajomné, voči historickému procesu vonkajšie sily - prozreteľnosť, boh.

## Externé odkazy
* 

Kategória:Náboženská filozofia
Proxemika

náhľad|Tabuľka medziľudskej vzdialenosti .
**Proxemika** je vedná disciplína, ktorá sa zaoberá štúdiom interpersonálnej priestorovej dištancie, t. j. rolou priestorovej vzdialenosti v sociálnej interakcii. Ide o formu neverbálnej komunikácie. Prvýkrát ju predstavil antropológ Edward T. Hall v roku 1959.

S ohľadom na vzdialenosť medzi dvoma ľuďmi sa rozlišuje:
* sexuálna/nekomfortná (-5 až 15cm),
* intímna sféra (15 až 44 cm),
* osobná sféra (45 – 120 cm),
* spoločenská sféra (1,2 m až 3,6 m),
* verejná sféra (3,6 m a viac – do 8 m).

Vzdialenosti sú iba orientačné, záleží na temperamente a národnosti. Bližšie vzdialenosti zaujímajú väčšinou ľudia v mestách, zatiaľ čo na vidieku je táto vzdialenosť považovaná za neprijateľnú a svojím spôsobom agresívnu. Aj introverti zaujímajú v komunikácií väčšie vzdialenosti.

Pojem **proxemický tanec** je neustále približovanie a vzďaľovanie sa.

## Referencie


## Externé odkazy
* 

Kategória:Neverbálna komunikácia
Próza

**Próza** z lat. prosa oratio = reč postupujúca priamo, t. j. nedelená na verše – neveršovaná literárna tvorba. Z jazykovoštylistického hľadiska ide o prehovory písané alebo hovorené neviazanou rečou, čiže neutrálnym, prirodzeným jazykovým štýlom. V tomto zmysle je próza protikladom verša, ktorý používa reč viazanú (pozri napr. drámu vo veršoch a drámu v próze); v literárnovednom zmysle je próza súhrnom neveršovaných a nedramatických literárnych diel, jedným z troch členov základnej druhovej triády (poézia, próza a dráma).

Rozlišuje sa próza náuková (próza odborná), próza rétorická (próza rečnícka), próza dokumentárna (listiny, korešpondencia), próza publicistická (žurnalistická a popularizačná), próza umelecká (všetka veršovaná epika).

## Externé odkazy
* 
* Literárny portál Slavonica – Priestor pre začínajúcich aj skúsených autorov poézie a prózy na prezentáciu svojej tvorby

Kategória:Literatúra
Kategória:Próza
Primordium

**Primordium** (lat.) môže byť:
* zastarano: pôvod, počiatok
* prvotný, základný útvar, z ktorého sa formuje určitý orgán alebo časť tela, pozri primordium (biológia)
* základný útvar, z ktorého sa formuje orgán rastliny a je tvorený meristémom, pozri primordium (botanika)
Prozódia

**Prozódia** je 
*náuka o zvukovej stránke jazyka z hľadiska veršovej výstavby
*náuka o prízvuku
*náuka o verši
*používali ju Štúrovci

## Externé odkazy
* 

Kategória:Literatúra
Kategória:Jazykoveda
Absolútna pravda

**Absolútna pravda**  je vlastnosť úplného, vyčerpávajúceho poznania skutočnosti, ten aspekt poznatkov, ktorý nemôže byť vyvrátený ani v budúcnosti.

Okrem matematiky sa v ostatných vedách absolútna pravda vyskytuje zriedkavo. Prehlbovanie poznania často vedie k tomu, že to, čo kedysi bolo považované za *absolútnu pravdu* sa ukázalo byť buď nepravdivé, alebo pravdivé iba v istom rozpätí podmienok.

## Pozri aj
* pravda
* relatívna pravda

## Externé odkazy
* 

Kategória:Filozofické pojmy
Primus inter pares

**Primus inter pares** (lat.) je prvý medzi seberovnými.

## Externé odkazy
* 

Kategória:Latinské výroky
Prst

thumb|Prst na ruke človeka.
**Prst** (lat. *digitus* alebo *dactylus*) je jeden z (viac-menej pohyblivých) útvarov ukončujúcich končatinu štvornožcov, resp. v užšom zmysle len ľudí. 

## Prsty človeka
U človeka prsty ukončujú hornú končatinu (ruku) a dolnú končatinu (nohu). Je ich po 5 na každej končatine. Tvorené sú vždy troma článkami, okrem palcov, ktoré sú tvorené dvoma článkami. Na konci posledného článku prsta je prst vždy chránený nechtom.

### Prsty človeka na ruke
Jednotlivé prsty na rukách majú aj špecifické názvy: palec (na ruke), ukazovák, prostredník, prstenník a malíček (na ruke).

## Iné projekty

## Zdroje

Kategória:Ruka
Princeps

**Princeps** je historické označenie popredného muža v štáte. V starovekom Ríme („prvý občan“) bol týmto titulom označovaný aj Rímsky cisár.

Slovo „Princeps“ bolo odvodené od *[[Princeps senatus]]*, čo bol titul pre senátora s významným a prestížnym postavením, tzv. „prvý senátor“.

## Zdroj
* 

Kategória:Šľachtické tituly
Kategória:Staroveký Rím
Prstenník

náhľad|Prstenník
**Prstenník** je prst na ľudskej ruke. Nachádza sa medzi prostredníkom a malíčkom. Tradične ženy na ňom nosia prstene a obe pohlavia aj svadobné obrúčky.

## Externé odkazy
* 

Kategória:Ruka
Princíp akcelerácie

**Princíp akcelerácie** je v ekonómii princíp závislosti medzi výrobou spotrebných predmetov a výrobou výrobných prostriedkov - prírastok dôchodkov a dopytu po spotrebných predmetoch pôsobí akceleračne (zrýchľujúco) na tempo rastu investícií.

## Externé odkazy
* 

Kategória:Makroekonómia
Prúd (umenie)

**Prúd** v umení je 
* súbor premien a tendencií v rámci smeru, ktoré vznikajú v priebehu jeho historického vyvinu, odrážajúc dobové procesy
* základný nadmerový princíp (supertaxón), spätý s jednou alebo viacerými blízkymi konštantnými tendenciami, realizujúcimi sa v priebehu historického vývoja v časovo a miestne vyhranených útvaroch - smeroch. Napríklad za základné umelecké prúdy, spravidla presahujúce hranice jedného druhu umenia, sa obyčajne považujú: prúd expresívny, prud symbolický (dobovo aktualizovaný a konkretizovaný najmä v symbolizme), prúd konštruktivny, prúd opisný a pod.

## Externé odkazy

* 

Kategória:Umenie
Princíp aktualizmu

**Princíp aktualizmu** (iné názvy: **princíp uniformitarizmu, aktualizmus, uniformitarizmus**) je smer v prírodovede (pôvodne len geológii), podľa ktorého sa predveké deje zásadne kvalitatívne nelíšili od súčasných dejov. 

## Geológia
V geológii je to princíp, podľa ktorého všetky udalosti v dejinách Zeme sú výsledkom pôsobenia takých síl, aké účinkujú i dnes a s rovnakou intenzitou. Princíp aktualizmu sa dopĺňa o princíp vyvoja geologických procesov, podľa ktorého tieto sily mali často odlišný charakter a pôsobili s rozdielnou intenzitou. Zjednodušene možno konštatovať, že dnešok je kľúčom k minulosti.

Autormi princípu aktualizmu sú James Hutton, ktorý roku 1795 navrhol a Charles Lyell, ktorý roku 1800 redefinoval princíp aktualizmu.

## Zdroj
* 

Kategória:Geologické termíny
Kategória:Stratigrafia
Faktová pravda

**Faktová pravda** je syntetická veta, ktorá vychádza zo skúsenosti a vyjadruje obsah (aj zákony)
konkrétnych viet.

## Externé odkazy
* 

Kategória:Logika
Pruh

**Pruh** môže byť:

* pruh je úzka a dlhá plocha, pás
* v medicíne: brušná prietrž

## Referencie
Pravda faktu

**Pravda faktu** podľa Gottfrieda W. Leibniza je náhodná pravda; jej pravdivosť vyplýva zo zhody s faktickým stavom vecí. Pravdy faktu sú pravdivé len v niektorom z možných svetov, vrátane nás obklopujúceho sveta.

## Zdroj
* 

Kategória:Filozofické koncepty
Princíp ekvivalencie

**Princíp ekvivalencie** je vo fyzike princíp, podľa ktorého je pohyb objektu v neinerciálnej vzťažnej sústave rovnaký ako v inerciálnej vzťažnej sústave za prítomnosti gravitačných síl. Inými slovami: nie je možné rozlíšiť gravitačné zrýchlenie od zrýchlenia pohybom. Jedným z východísk pre toto tvrdenie je tzv. Eötvösov experiment.

## Externé odkazy
* 

Kategória:Teoretická fyzika
Kategória:Zrýchlenie
Jozef Prusák

Prof. JUDr. **Jozef Prusák**, CSc. (* 3. august 1942, Trenčín – † 7. marec 2018) bol slovenský právnik a vysokoškolský pedagóg. Patril k najvýznamnejším odborníkom v odbore teória štátu a práva na Slovensku. Dve funkčné obdobia pôsobil ako dekan Právnickej fakulty Trnavskej univerzity. 

## Životopis
Narodil sa v Trenčíne, stredoškolské vzdelanie už absolvoval v Bratislave. V roku 1965 úspešne ukončil štúdium práva na Právnickej fakulte Univerzity Komenského v Bratislave. V roku 1980 habilitoval na docenta v odbore teória štátu a práva. V 80. rokoch 20. storočia pôsobil na Katedre teórie práva a sociálnych vied Právnickej fakulty Univerzity Komenského (pred tým pod názvom Katedra teórie a dejín štátu a práva). V decembri 1989 sa stal vedúcim tejto katedry. V roku 1991 ho prezident Václav Havel vymenoval za profesora v odbore teória štátu a práva. V roku 2000 sa stal dekanom Právnickej fakulty Trnavskej univerzity. V tejto funkcii zotrval do konca januára 2007. Následne pôsobil ako predseda Akademického senátu trnavskej právnickej fakulty.

Počas svojho pôsobenia sa okrem teórie štátu a práva zaoberal aj športovým právom. Vďaka tomu pôsobil aj v rôznych domácich a zahraničných športových organizáciách a zväzoch. Bol tiež predsedom právnej komisie Slovenského olympijského výboru. V pozícii poradcu pôsobí na Ústavnom súde Slovenskej republiky. Patrí tiež k spoluzakladateľom Nadácie Štefana Lubyho. Bol členom Komisie pre rekodifikáciu slovenského Občianskeho zákonníka.

## Publikačná činnosť
* 1980 - Právo v spoločnosti
* 1983 - Objektivní a subjektivní právo (spolu s P. Hungrom)
* 1984 - Šport a právo
* 1993 - Kapitoly z teórie štátu a práva. Teoria práva. II. diel
* 1995 - Teória práva

## Referencie

## Externé odkazy
* 

## Zdroje
* Životopis Jozefa Prusáka

Kategória:Osobnosti z Trenčína
Kategória:Fulbrightovi štipendisti
Kategória:Absolventi Právnickej fakulty Univerzity Komenského v Bratislave
Kategória:Vyučujúci na Právnickej fakulte Univerzity Komenského v Bratislave
Kategória:Vyučujúci na Právnickej fakulte Trnavskej univerzity v Trnave
Kategória:Dekani Právnickej fakulty Trnavskej univerzity v Trnave
Kategória:Slovenskí univerzitní profesori
Kategória:Slovenskí právni teoretici
Princíp evolúcie

**Princíp evolúcie** je univerzálny princíp vývoja, ktorý platí pre kozmos ako celok, pre špirálovité hmloviny, hviezdy s ich planétami, pre zemský plášť, rastliny, zvieratá i človeka, pre správanie a vyššie schopnosti zvierat, platí aj pre jazyk a jazyky a pre historické formy ľudského spolužitia a pôsobenia, pre spoločnosti a kultúry, pre systémy viery a vedy. Pochopiteľne môžu byť faktory a zákony evolucie na rôznych rovinách veľmi rozdielne: pre vývoj hviezd sú výhradne určujúce fyzikálne zákony; pri biologickych systémoch k nim pristupujú ďalšie princípy, bez toho, však, že čo i len jediný fyzikálny zákon bol zrušený.

Rozlišuje sa medzi biologickou, sociálnou a kultúrnou evolúciou človeka.

## Externé odkazy

* 

Kategória:Kozmológia
Rumanček kamilkový

**Rumanček kamilkový** () je druh liečivej byliny rodu rumanček, z čeľade astrovité (*Asteraceae*). Prirodzene je rozšírený od Makronézie, cez severnú Afriku až po mierne oblasti Eurázie.

## Iné názvy
Staršie: **rumanček pravý**; ľudovo: **rumanček** [v užšom zmysle], **harmanček**, **kamilka**, **kamilky**. **Harmanček**, **kamilka**, **kamilky** je aj názov sušených kvetov tejto rastliny alebo odvaru z týchto kvetov.

## Opis
* Rumanček kamilkový je jednoročná bylina vysoká 15 až 50 cm. Celá rastlina charakteristicky vonia.
* Stonka je priama, vetvená a málo olistená.
* Listy sú jemné, striedavo prisedavé, 2x alebo 3x sperené, s úzko čiarkovitými špicatými úkrojkami. 
* Kvetné úbory tvoria zlatožlté trúbkovité a biele jazykovité kvety na predĺžených stopkách a sú usporiadané do laty. 
* Kvetný úbor má žltý terč a kužeľovité, duté lôžko, priemerne 4 - 5 mm vysoké. Dôležitým poznávacím znakom oproti podobným kmeňom je skutočnosť, že kvetné lôžko je duté.
* Kvitne od júna do septembra.
* Plodom je nažka sotva 1 mm dlhá.

## Stanovište
Rastie ako poľná burina, na rumoviskách ale aj na lúkach. V poslednej dobe sa pestuje i v poľných kultúrach. Nie je náročný na pôdu, preferuje ale hlinité pôdy s vyšším obsahom živín.

## Areál rozšírenia
Pôvodný areál rozšírenia zahŕňal južnú Európu a oblasť Stredomoria. V priebehu doby sa pestovaním postupne rozšíril i do iných teplejších oblastí Európy i do Ameriky a Ázie. V južných oblastiach sa pestuje v poľných kultúrach.

Na Slovensku a v Česku rastie celkom hojne na celom území od nížin až do podhoria.

## Použitie
V liečiteľstve sa používa sušený kvet. Odvar či čaj z rumančeka pôsobí proti zápalovým chorobám, pri chorobách tráviaceho traktu, znižuje bolesť, hojí rany a bráni tvorbe jaziev. Rumanček pôsobí upokojujúco. 

Hojne sa využíva i v kozmetickom priemysle.

Niektorí ľudia sú však na rumanček alergickí.

## Obsahové látky
Obsahuje silice s hlavnou zložkou chamazulénom, bisabol, farnesen, matricín, kumaríny, flavonoidy a polyacetylénové zlúčeniny.

## Galéria

Matricaria_recutita.jpg|rumanček kamilkový
Chamomile_flowers.jpg|detail kvetu rumančeka kamilkového
Margeriten1.jpg|detail kvetu
Matricaria_chamomilla.jpg|herbárový obrázok rumančeka kamilkového


## Referencie

## Iné projekty

## Externé odkazy
* Slovenské botanické názvoslovie - Rumanček kamilkový

kamilkovitý
Kategória:Liečivé rastliny
Kategória:Flóra na Slovensku
Kategória:Najmenej ohrozené druhy
Kategória:Flóra v Grónsku
Kategória:Rastliny s bielymi kvetmi
Kategória:Rastliny so žltými kvetmi
Objektívna pravda

**Objektívna pravda** je významový konštituent poznatku, ktorý nezávisí od vôle a želaní subjektu.

## Zdroj
* 

Kategória:Epistemológia
Cenová elasticita ponuky

**Cenová elasticita ponuky** alebo **cenová pružnosť ponuky** (často skrátene: **elasticita ponuky**, **pružnosť ponuky**) je reakcia v ponúkanom množstve určitého tovaru na trhu na zmenu ceny daného tovaru.

## Externé odkazy
* 

Kategória:Mikroekonómia
Kategória:Marketing
Princíp falzifikácie

**Princíp falzifikácie** je kritérium vedeckosti výrokov. 

Popperov princíp falzifikácie hovorí, že všetko, čo sa nedá empiricky (alebo špeciálnou vedou) falzifikovať, je iracionálne alebo nezmyselné. Napríklad prírodovedecké a metafyzické vety sa odlišujú empirickou falzifikovateľnosťou. Prírodovedecké vety (i všeobecné vety) sú také, ktoré by sa mohli na základe pozorovania ukázať ako nepravdivé. V Austrálii sa našli čierne labute, mohla by sa nájsť meď, ktorá by neviedla elektrinu. Metafyzické vety však nie sú empiricky falzifikovateľné, a preto sú nezmyselné.

## Zdroj
* 

Kategória:Veda
Kategória:Filozofia vedy
Pružnosť

**Pružnosť** alebo **elasticita** môže byť:
*v mechanike: mechanická vlastnosť, schopnosť tuhej látky nadobudnúť pôvodný tvar, ak prestanú naň pôsobiť sily, ktoré pretvorenie vyvolali, pozri pružnosť (mechanika)
*v matematike: pomer infinitezimálnej relatívnej zmeny f(x) k infinitezimálnej relatívnej zmene x, pozri pružnosť (matematika)
*v ekonómii: 
**všeobecne: meradlo reakcie, citlivosti; citlivosť
**v užšom zmysle: ako v matematike (pozri vyššie), pozri pružnosť (ekonómia)
*v informatike:
**pomer infinitezimálnej relatívnej zmeny endogénnej premennej k infinitezimálnej relatívnej zmene vysvetľujúcej premennej v určitom čase
**pomer marginálnej a podielovej veličiny
*v strojárstve: skrátene pružnosť motora
Relatívna pravda

**Relatívna pravda** je vlastnosť neúplných poznatkov o skutočnosti, tá zložka poznatkov, ktorá sa
počas vývinu poznania môže meniť, spresňovať, nahrádzať novým.

## Pozri aj
* pravda
* absolútna pravda

## Externé odkazy
* 

Kategória:Epistemológia
Princíp identity

**Princíp identity** je základný logický princíp vyjadrovaný často formuláciou: *Čo je, je; čo nie je, nie je*, t. j. *A je A*, pričom pismeno A môže predstavovať tak pojem, ako aj vetu.

## Externé odkazy
* 

Kategória:Logika
Aktívny prvok

**Aktívny prvok** alebo **aktívny element** je prvok dynamického systému:
* v ktorom okolie vyvoláva určité stavy,
* ktorý pôsobí na toto okolie a v ňom vyvoláva určité stavy,
* a ktorý má najmenej jeden vstup a jeden výstup

## Externé odkazy
* 

Kategória:Kybernetika
Princíp kauzality

**Princíp kauzality** alebo **princíp príčinnosti** je kľúčový vedecký zákon, podľa ktorého každá skutočnosť a každá zmena vo svete je zapríčinená. Podľa princípu kauzality má každý jav svoju príčinu.

## Názory
*Podľa Davida Humeho sa princíp kauzality vtláča do ľudskej mysle iba na základe zvyku pozorovať pravidelnú následnosť javov.  
*Podľa Kanta a zástupcov novovekého racionalizmu je daný nevyhnutne a priori a podmieňuje skúsenosť. 
*Locke tvrdí, že sa vtláča do ľudskej mysle iba na základe zvyklosti pozorovať pravidelnú následnosť javov. 
*Novoveký empirizmus tvrdí, že princíp kauzality sa vtláča do ľudskej mysle iba na základe zvyklosti pozorovať pravidelnú následnosť javov.

## Referencie


Kategória:Veda
Kategória:Kauzalita
Elektronický prvok

**Elektronický prvok** je prvok elektrického obvodu, ktorého vlastnosti sa zakladajú na zákonitostiach pohybu nabitých častíc. Charakteristické vlastnosti jednotlivých prvkov závisia od použitého zdroja nabitých častíc a od prostredia, v ktorom sa pohybujú.

## Externé odkazy

* 

Kategória:Elektronika
Biogénny prvok

**Biogénny prvok** alebo **bioprvok** je chemický prvok, ktorý sa nachádza v živých organizmoch. **Biogénny prvok v užšom zmysle** je len primárny biogénny prvok.

## Delenie biogénnych prvkov (v širšom zmysle)

Biogénne prvky sa delia podľa percentuálneho množstva v organizme (na dve či tri veľmi rôzne označované hmotnostné skupiny) a podľa miery výskytu vo všetkých organizmoch (na invariabilné a variabilné). 

Celkové delenie je teda takéto:
*I) biogénne prvky prvého rádu (=primárne biogénne prvky): tvoria viac ako 0,1 % hmotnosti organizmu:
**invariabilné:  vodík, kyslík, uhlík, dusík, sodík (zaraďovaný aj pod II), fosfor, vápnik
**variabilné: žiadne
*II) biogénne prvky druhého rádu (=sekundárne biogénne prvky): tvoria menej ako 0,1 % a viac ako 0,005 % hmotnosti organizmu (podľa iných zdrojov: viac ako 0,001 % hmotnosti alebo 0,001 % sušiny a podobne):
**invariabilné: horčík, draslík, železo (zaraďované aj pod III), síra, chlór, fosfor
**variabilné: bróm, kobalt (zaraďovaný aj pod III), titán, vanád
*III) biogénne prvky tretieho rádu: ostatné prvky:
**invariabilné: meď, zinok, mangán, fluór, jód, molybdén, bór (zaraďovaný aj ako variabilný), kremík (zaraďovaný aj ako variabilný)
**variabilné: väčšina ostatných prirodzených prvkov

Skupina III) sa niekedy delí na dve ďalšie hmotnostné podskupiny (označme ich IIIa) a  IIIb) – pozri*).

Uvedené tri skupiny sa zvyknú alternatívne označovať rôzne, a to takto:
*I makrobiogénne p. (biogénne p., primárne b. p.), II mikrobiogénne p. (sekundárne b. p.), III ultramikrobiogénne p. (oligobiogénne p., stopové p.)
*I makrobiogénne p. (biogénne p., primárne b. p.), II oligobiogénne p. (sekundárne b. p.), III mikrobiogénne p. (stopové p.)
*I + II makrobiogénne p., III mikrobiogénne p. (stopové p.)
*I + II makrobiogénne p., *IIIa) mikrobiogénne p., *IIIb) ultramikrobiogénne p. (stopové p.)

Výraz makrobiogénne prvky možno vždy nahradiť slovom makroprvky alebo makroelementy alebo hlavné živiny; výraz mikrobiogénne prvky zas slovom mikroprvky alebo mikroelementy.

Kategória:Biochémia
Princíp individuácie

**Princíp individuácie** je to, čo umožňuje a podmieňuje individualitu a konkrétnosť súcna.

Podľa Aristotela je princíp individuácie látka. Každé súcno je zložené z formy a látky, pričom prvá dáva vznik všeobecnému, druhá individuálnemu (Metafyzika VII, 8).

## Externé odkazy
* 
* 

Kategória:Filozofické koncepty
Prvok množiny

**Prvok množiny** alebo **bod množiny** je najjednoduchšia časť množiny. Pojem prvku množiny je základný matematický pojem.

## Externé odkazy
* 

Kategória:Teória množín
Riadený prvok

**Riadený prvok** je prvok systému cieľovo ovplyvňovaný riadiacim prvkom. Svoju činnosť vykonáva na základe riadiacich impulzov, ktoré dostáva od riadiaceho prvku, a zodpovedajúcimi reakciami ovplyvňuje okolie systému. Pre riadený prvok je charakteristická určitá stála varieta správania, spôsobilosť dosiahnuť daný
cieľ, ovládateľnosť riadiacimi podnetmi a schopnosť odovzdávať informácie o svojom stave riadiacemu prvku.

## Externé odkazy
* 

Kategória:Kybernetika
Riadiaci prvok

**Riadiaci prvok** je prvok systému, ktorý cieľovo ovplyvňuje ďalšie prvky a má v systéme dominantné postavenie. Prostredníctvom riadeného prvku, s ktorým je spojený priamymi i spätnými väzbami, vysiela riadiace impulzy. Kvalita riadiaceho prvku bezprostredne ovplyvňuje kvalitu celého systému.

## Externé odkazy
* 

Kategória:Kybernetika
Obvodový prvok

**Obvodový prvok** je časť elektrického obvodu medzi dvoma svorkami.

## Externé odkazy
* 

Kategória:Elektrina
Kopernikovský princíp

náhľad|Mikuláš Koperník
**Kopernikovský princíp** (iné názvy: **Kopernikov princíp**, **Koperníkov princíp**) je tvrdenie, že Zem nemá vo vesmíre výsadné postavenie. Je pomenované podľa astronóma Mikuláša Kopernika.

Táto myšlienka bola dôležitým posunom od starovekého chápania vesmíru, v ktorom okolo Zeme obiehajú planéty a Slnko (geocentrický názor), k modernému poňatiu, v ktorom je Zem súčasťou väčších štruktúr (heliocentrický názor). Názov kopernikovský princíp však dostala až v dvadsiatom storočí. 

## Pozri aj
* kozmologický princíp

## Zdroje

* 
*

Kategória:Astronómia
Kategória:Filozofia
Kategória:Náboženstvo a veda
Prvok systému

**Prvok systému** je na danej rozlišovacej úrovni ďalej nedeliteľná časť systému, ktorá sa vymedzuje z hľadiska hĺbky poznania systému alebo jeho skúmania na základe jeho vlastností (cf. štruktúra systému). Pre vymezenie prvku je rozhodujúce identifikovanie tých jeho vlastností, na základe ktorých vznikajú vzťahy k iným prvkom, predstavujúce potenciálnu možnosť väzieb medzi nimi (cf. väzba v systéme).

Rozloženie systému na prvky a poznanie ich vlastností vytvára predpoklady pre zásahy do štruktúry systému, ktoré vedú k skvalitneniu funkcií prvkov, a tým aj k zlepšeniu funkcie systému ako celku.

Prvky možno hodnotiť z rôznych hľadísk, na základe čoho sa určujú vnútorné, hraničné, vstupné, výstupné, riadené prvky i riadiace prvky.

## Externé odkazy
* 

## Pozri aj

*bloková schéma
*systém

## Prvok - druhy/príklady

*chemický prvok
*prvok množiny

Kategória:Kybernetika
Logický princíp

**Logický princíp** je kľúčový vedecký zákon v logike, napr. princíp identity.

## Externé odkazy
* 

Kategória:Logika
Prytaneion

**Prytaneion** je menšia osobitná budova v starogréckych mestách, spravidla iba s jednou väčšou sálou na slávnostné zhromaždenia členov výboru mestskej rady, slávnostné prijímanie významných hostí, poslov, zaslúžilých a významných obyvateľov mesta
a na slávnostné hostiny.

## Externé odkazy
* 

Kategória:Staroveké Grécko
Princíp totožnosti

**Princíp totožnosti** hovorí, že dve veci, dva pojmy atď. x a y sú totožné vtedy a len vtedy, keď každú vlastnosť P, ktorú má x, má súčasne aj y, a naopak.

## Externé odkazy
* 

Kategória:Logika